

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja, valamint a 23. § (5) bekezdés 9. pontja a települési önkormányzat feladataként határozza meg az egészségügyi alapellátás biztosítását.
Az egészségügyről szóló 2015. évi CXXIII. törvény értelmében a települési önkormányzat feladata gondoskodni az egészségügyi alapellátás keretében a háziorvosi és házi gyermekorvosi ellátásról, a fogorvosi alapellátásról, az alapellátáshoz kapcsolódó ügyeleti ellátásról, a védőnői ellátásról és az iskola-egészségügyi ellátásról.
Az egészségügyi alapellátás célja, hogy a beteg a lakóhelyén folyamatos egészségügyi ellátásban részesülhessen.
A lakóhelyen történő ellátás megszervezése helyi önkormányzati feladat, melyet az önkormányzatok a praxisjoggal rendelkező orvosokkal kötött feladat-ellátási szerződés (megállapodás)  alapján látnak el.

Martfű Város Önkormányzatának Képviselő-testülete 2016. szeptember 29-i ülésén tárgyalta a háziorvosi, fogorvosi és házi gyermekorvosi feladat-ellátási megállapodások felülvizsgálatáról szóló előterjesztést.
Az Önkormányzatnak jelenleg az I. számú fogorvosi körzetre vonatkozóan a FOG-DA 2003. Egészségügyi és Kereskedelmi Bt-vel (képviselője: Dr. Szolga Ferenc) van hatályos megállapodása a fogorvosi egészségügyi alapellátás biztosítására vonatkozóan.
Dr. Szolga Ferenc fogorvos 2017. június 21-én bejelentette, hogy egyéni vállalkozóként kívánja végezni a fogorvosi járóbeteg-ellátási tevékenységet, melyhez becsatolta az egyéni vállalkozói tevékenység 2017. június 13-tól történő megkezdésének nyilvántartásba vételéről szóló értesítést.
Mindezek alapján kérte a FOG-DA 2003. Egészségügyi és Kereskedelmi BT-vel megkötött önkormányzati feladat-ellátási megállapodásnak 2017. augusztus 31-i hatállyal, közös megegyezéssel történő megszüntetését, valamint az új feladat-ellátási megállapodásnak Dr. Szolga Ferenc fog- és szájbetegségek szakorvosával – mint egyéni vállalkozóval - 2017. szeptember 1-től történő megkötését.
A kérelem, az egyéni vállalkozói tevékenység megkezdésének nyilvántartásba vételéről szóló értesítés, a jelenleg hatályban lévő feladat-ellátási megállapodás közös megegyezéssel történő megszüntetése, valamint az új megállapodás tervezete az előterjesztés mellékletét képezi.

Tisztelt Képviselő-testület!

Kérem, hogy az előterjesztést szíveskedjenek megtárgyalni és az alábbi határozati javaslatot elfogadni:

Határozati javaslat:

Martfű Város Önkormányzata Képviselő-testületének

……./2017. (……) határozata
FOG-DA 2003. Egészségügyi és Kereskedelmi BT-vel kötött feladat-ellátási megállapodás megszüntetésére, új megállapodás megkötésére






Martfű Város Önkormányzatának Képviselő-testülete megtárgyalta a FOG-DA 2003. Egészségügyi és Kereskedelmi BT-vel kötött feladat-ellátási megállapodás megszüntetéséről, új megállapodás megkötéséről szóló előterjesztést és az alábbi határozatot hozza:

Martfű Város Önkormányzatának Képviselő-testülete az I. számú fogorvosi körzet ellátására a FOG-DA 2003. Egészségügyi és Kereskedelmi BT-vel kötött feladat-ellátási megállapodását közös megegyezéssel a határozat 1. számú melléklete szerint megszünteti és a Dr. Szolga Ferenc egyéni vállalkozóval kötendő feladat-ellátási megállapodást a határozat 2. számú melléklete szerint jóváhagyja.
Felhatalmazza a Polgármestert a megállapodások aláírására. 

Erről értesülnek:
1.) Jász-Nagykun-Szolnok Megyei Kormányhivatal, Szolnok,
2.) FOG-DA 2003. Egészségügyi és Kereskedelmi BT, Szolnok, Hajó út 15.,
3.) Dr. Szolga Ferenc, egyéni vállalkozó, Szolnok, Hajó út 15.,
4.) Jász-Nagykun-Szolnok Megyei Kormányhivatal Szolnoki Járási Hivatal Népegészségügyi Osztály, Szolnok, Pf.: 75.,
5.) Valamennyi Képviselő, Helyben,
6.) Irattár.



M a r t f ű, 2017. június 21.



                                                                                                                               Dr. Papp Antal

Látta: Szász Éva jegyző









